**275/2015.( X.19.) sz. GVB határozat**

A Gazdasági és Városstratégiai Bizottság megtárgyalta **a Szent Márton Tervvel kapcsolatos döntések meghozatalára vonatkozó javaslatot.**

Az előterjesztéshez tartozó I. sz. határozati javaslatot azzal a módosítással javasolja elfogadásra a Közgyűlésnek, hogy amennyiben a Romkert sétány kialakítása forráshiány miatt nem lehetséges, akkor a polgármester vizsgálja meg az Ady tér igazságügyi területen áthúzódó összekötési lehetőségét a Szily János utcával.

Az előterjesztéshez tartozó II. sz. határozati javaslatot az alábbi módosításokkal javasolja elfogadásra a Közgyűlésnek:

* a határozati javaslat 1. pontja egészüljön ki azzal, hogy amint rendelkezésre állnak a források, a tételek és pénzügyi ráfordítások pontosítása miatt kerüljön vissza az anyag a Bizottság illetve a Közgyűlés elé.
* a felelősöknél a Szent Márton Programiroda vezetője kerüljön törlésre.

Az előterjesztéshez tartozó III. sz. határozati javaslatot változatlan tartalommal javasolja elfogadásra a Közgyűlésnek.

Felelős: Lendvai Ferenc, a bizottság elnöke

Szakály Szabolcs, a Városfejlesztési és Projekt Kabinet vezetője

Lakézi Gábor, a Városüzemeltetési Osztály vezetője

a Jogi, Képviselői és Hatósági Osztály vezetője

Dr. Bencsics Enikő, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője,

Grünwald Stefánia, Savaria Turizmus Nonprofit Kft. ügyvezetője,

Csapláros Andrea, Savaria Megyei Hatókörű Városi Múzeum Igazgatója

Határidő: 2015. október 22. (Közgyűlés időpontja)